Renée Zellweger

Renée Kathleen Zellweger (født 25. april 1969 i Katy, Texas, USA) er en amerikansk Academy Award -, BAFTA -, SAG Awards – og Golden Globe-vindende skuespiller, sanger, danser og performer, der har etableret sig som en af de højest betalte kvindelige Hollywoodskuespillere i de senere år. Hun er også kendt som den tidligere hustru til countrysangeren Kenny Chesney. Parret havde et kort ægteskab i 2005 før de indgik skilsmisse syv måneder senere. 

Hun har arbejdet med den danske instruktør Jonas Elmer i New in Town (2009).

Opvækst 
Zellweger blev født i Baytown, Texas, en østlig forstad til Houston. Mellem junior school og high school flyttede hendes familie til Katy, en vestlig forstad til Houston. Hendes far, Emil Erich Zellweger, er en schweizisk-født maskin- og elektroingeniør, der arbejder i olieindustrien. Zellweger's mor, Kjellfried Irene (født Andreasen), er norsk født og af same-oprindelse Hun er en sygeplejerske og jordemoder og flyttede til USA for at arbejde som lærerinde for en norsk familie i Texas. Zellweger beskriver sig selv som at være blevet opdraget i en familie af "dovne katolikker og episkopale ". Hun har en ældre bror, Andrew, som er marketingmanager og arbejder i vin-industrien og har sit eget øgenavn for hende – Zelly. 

I junior high school deltog Zellweger aktivt i adskillige sportsgrene, inklusiv fodbold, basketball, baseball og amerikansk fodbold. Hun gik på Katy High School, hvor hun var cheerleader, gymnast og medlem af en klub. Zellweger medvirkede i flere af skolens skuespil og hun blev valgt som "Best Looking" i hendes klasse inden sin dimission fra high school i 1987. Efter high school gik hun på University of Texas i Austin og studerede engelsk sprog. Zellweger var en god elev og kom på Dean's List flere gange. I begyndelsen tog hun kun drama-timer fordi hun havde brug for gode karakterer for at fuldføre sin grad, men erfaringerne gjorde hende klar over, hvor meget hun elskede at spille skuespil . Gennem denne periode forsørgede hun sig med job som servitrice ved siden af studierne i Austin. I 1991 dimiterede Zellweger fra universitet med en BA-grad i engelsk.

Hun overvejede at flytte til Hollywood, men besluttede at blive i sin hjemby i Texas til hun havde fået mere erfaring. Hendes første job efter dimissionen var at medvirke i en bøf-reklame, samtidig med, at hun begyndte at gå til prøver på roller rundt om i Houston.

Hæder 
Renée Zellweger har en stjerne på Hollywood Walk of Fame på fortovet ud for adressen 7000 Hollywood Blvd.

Hun vandt en Oscar for bedste kvindelige birolle for sin rolle i Tilbage til Cold Mountain (2003) og en bedste kvindelige hovedrolle for sin rolle i Judy (2019)

Filmografi 
 1992 A Taste for Killing – Mary Lou (TV)
 1993 Murder in the Heartland – Barbara (ikke krediteret) (TV)
 1993 My Boyfriend's Back 
 1993 Dazed and Confused 
 1994 Reality Bites – Tami 
 1994 8 Seconds – Buckle Bunny 
 1994 Love and a .45 – Starlene Cheatham 
 1994 The Return of the Texas Chainsaw Massacre – Jenny 
 1995 Empire Records – Gina 
 1995 The Low Life – Poet 
 1996 The Whole Wide World – Novalyne Price 
 1996 Jerry Maguire Dorothy Boyd 
 1997 Deceiver – Elizabeth 
 1998 A Price Above Rubies – Sonia Horowitz 
 1998 One True Thing – Ellen Gulden 
 1999 The Bachelor – Anne Arden 
 2000 Nurse Betty – Betty Sizemore 
 2000 Jeg, mig & Irene (Me, Myself & Irene) – Irene P. Waters 
 2001 Bridget Jones' dagbog (Bridget Jones's Diary) – Bridget Jones 
 2002 White Oleander – Claire Richards 
 2002 Chicago – Roxie Hart 
 2003 Down with Love''' – Barbara Novak 
 2003 Tilbage til Cold Mountain – Ruby Thewes 
 2004 Shark Tale – Angie (stemme)
 2004 Bridget Jones - På randen af fornuft (Bridget Jones: The Edge of Reason) – Bridget Jones 
 2005 Cinderella Man – Mae Braddock 
 2006 Miss Potter – Beatrix Potter 
 2007 Bee Movie – Vanessa Bloom (stemme)
 2008 Case 39 – Emily Jenkins 
 2008 Leatherheads – Lexi 
 2008 Appaloosa 
 2009 New in Town – Lucy Hill
 2010	My Own Love Song – Jane	
 2016	The Whole Truth – Mike's mother	
 2016  Bridget Jones' Baby – Bridget Jones
 2017	Same Kind of Different as Me – Deborah
 2019	Judy''

Fodnoter

Eksterne henvisninger 

 

Filmskuespillere fra USA
Hollywood Walk of Fame
Oscar for bedste kvindelige birolle
Oscar for bedste kvindelige hovedrolle
Norsk-amerikanere
Skuespillere fra Texas